
מדינת ישראל
משרד החינוך 
אגף בכיר, תפעול רכש ולוגיסטיקה
אגף רכש, מכרזים והתקשרויות

ירושלים, 20 ביולי 2025
כד' תמוז תשפ"ה


מכרז פומבי מס' 12/6.2025 : ארגון וביצוע קורסים לפיתוח מקצועי עבור תומכות חינוך (סייעות) במוסדות החינוך
הבהרה 4

	סידורי
	מס' הסעיף אליו מתייחסת השאלה
	עמוד
	שאלה
	תשובה

	1. 
	2.3.5
	
	1. לתפיסתנו, סעיף 2.3.5 במתכונתו הנוכחית מציב דרישות סף גבוהות ובלתי מידתיות שאינן רלוונטיות לאופיו של המכרז – שמוגדר כמכרז תפעולי ולא פדגוגי. הדרישה לניסיון בהיקפים גדולים של הדרכה ברשויות מקומיות, ולמספר רב של מרצים ושעות מרצה, מתאימה יותר לגופים הפועלים בתחום ההכשרות החינוכיות, ופחות לגופים בעלי ניסיון עשיר בתחום התפעול, ההדרכה היישומית והליווי המקצועי בארגונים ציבוריים.
2. אנו מבקשים כי סעיף 2.3.5 יתוקן כך שיאפשר עמידה באחד משני תנאים חלופיים:
שמירה על הנוסח הקיים של הסעיף, או לחלופין –
אפשרות לעמידה חלופית על בסיס הקריטריונים הבאים:
1. ניסיון של לפחות 3 שנים במהלך 6 השנים האחרונות בביצוע פרויקטים בתחומי ייעוץ / הדרכה / ליווי / תפעול לגופים ציבוריים;
2. לפחות 200 הכשרות/הדרכות שבוצעו במהלך תקופת הניסיון;
3. פריסה גאוגרפית של המציע בלפחות 4 אתרים שונים ברחבי הארץ;
4. תשתית ארגונית המונה לפחות 1,000 עובדים, מהם חלק משמעותי בעלי רקע מקצועי רלוונטי.
	נוסח הדרישה נשאר ללא שינוי

	2. 
	4.6.2
תשובה 20
תשובה 22
	7
	בהתאם לאמור בסעיף 4.6.2 למכרז, צוין כי נדרש רכז קורס אחד לכל 15 עד 20 קורסים. כמו כן, בסעיף 4.14 למכרז צוין כי היקף הפרויקט הצפוי הוא 640 קבוצות בשנה.
בהנחה כי מדובר ב-640 קבוצות הלומדות במקביל, ובהתאם ליחס המרבי של רכז קורס אחד לכל 15 -20 קבוצות, המשמעות היא שהקבלן ידרש להעסיק 42 רכזי קורסים לכל היותר (וזאת במידה וכל הקורסים פועלים במקביל)
לאור האמור לעיל, נבקש הבהרה באשר לתשובות 20 ו-22 להבהרות המכרז, בהן צוין כי יידרשו "עד 90 רכזים בהתאם להתפתחות הפרויקט", ובאילו נסיבות צפוי היקף כוח האדם להגיע למספר זה.
נודה להתייחסותכם.
	המפתח להעסקת רכז קורס הוא רכז אחד לכל 15 עד 20 קורסים.
הכמות שצויינה בהבהרה של 90 רכזים מתייחסת לצפי לאורך שנות ההתקשרות ולגידול שעשוי להיות במספר הקורסים לאורך השנים.

	3. 
	4.6.2
תשובה 23, תשובה 25, 
	7
	מאחר שבשלב הגשת ההצעה אין בידי המציע מידע באשר למספר הקורסים שיתקיימו במקביל במהלך השנה, לא ניתן להעריך באופן ודאי את מספר רכזי הקורסים שיידרשו בכל חודש ואת היקף המשרה הצפוי לכל אחד מהם. לצורך ביצוע תמחור מדויק ככל הניתן, נבקש כי תציינו מהו מספר שעות העבודה הצפוי לרכז קורס אחד עבור קורס בן 60 שעות וכן עבור קורס בן 30 שעות.
	מספר הקורסים השנתי הוא כפי שצויין במכרז. על הקבלן להתאים את מספר הרכזים לפעילות לאורך כל השנה, כאשר ההתפלגות של הקורסים ומספר הקבוצות בין החודשים,  אינה אחידה ואינה צפוייה מראש ועל המציע לקחת בחשבון מצב זה. 

	4. 
	4.11.5
תשובה 71
	11
	בתשובה מס' 71 להבהרות נכתב כי "מרצים ברשימה א'+ב' לא יהיו מועסקים ישירות על ידי הקבלן"
האם הכוונה היא שמרצים אלו יועסקו על ידי הקבלן במעמד של פרילנסרים ולא כעובדים שכירים?
	לצורך העסקת מרצים מרשימות א'+ב'  הקבלן יתקשר עם המבצע הפדגוגי לצורך אספקת המרצה. התשלום של הקבלן יתבצע ישירות למבצע הפדגוגי.

	5. 
	נספח 4 סעיף 10 ג+תשובה 138
	78
	בתשובה לשאלה "מהם מרכיבי התקורה שנדרש לתמחר ליום למידה?" צוין כי יש לכלול בתקורה את "כל העלויות לקיום יום למידה, למעט התשלום למרצים".
תשובה זו אינה מתיישבת עם האמור בסעיף 4.12.16 למכרז, בו נכתב כי "האגף ישלם לקבלן עבור ימי הלמידה בשיטת 'גב אל גב' על פי חשבונית מקור שתועבר לאגף", וכן אינה מתיישבת עם נוסח הצעת המחיר שבסעיף 10 לחוברת ההצעה, בו מצוין: "תקורה לארגון וביצוע יום למידה".
מהאמור בסעיפים אלה עולה כי הקבלן אינו נדרש לשאת או לתמחר הוצאות ישירות בגין קיום ימי הלמידה (כגון -  אתר, מרצים, אמצעים טכנולוגיים, כיבוד וכיו"ב), שכן עבור הוצאות אלו יינתן לו החזר "גב אל גב".
נודה לאישורכם כי הבנתנו בעניין זה נכונה
במידה והמציע נדרש לתמחר את אותן הוצאות ישירות נבקש לקבל מפרט של הכיבוד והערכה מדוייקת יותר של שעות ימי הלמידה.




	על המציע לקחת בחשבון בתקורות את כל העלויות הדרושות לקיום ימי הלמידה למעט העלויות שיוחזרו בשיטת "גב אל גב" הבאות: שכר המרצים והתעריפים לתשלום בגין ארגון וביצוע ימי הלמידה כמפורט בהודעה מספר ה13.4.5.1 מיום 29.06.2022 "תעריפים עבור פעילויות הדרכה לעובדי מדינה"
כפי שמופיע בסעיף 10 לחוברת הצעת המחיר.
"

	6. 
	4.3.2
תשובה 16+תשובה 48
	6
	בתשובה לשאלה  16 נכתב כי בדרך כלל כל מפגש במסגרת הקורס נמשך 3 שעות אקדמיות עם אפשרות לגמישות. 
בתשובה לשאלה 48 נכתב כי "מינימום שעה במפגש מקסימום 8 שעות"
לשם אחידות בין המציעים, נבקש הבהרה באשר למתווה ההנחיה הצפוי, שכן על פי התשובות שניתנו, ניתן להבין כי קורס בן 60 שעות עשוי לכלול:
· כ-7 עד 8 מפגשים בני 8 שעות (פחות מחודשיים)
· או לחלופין כ-60 מפגשים בני שעה אחת (למעלה משנה)
· או כל תצורה אחרת בין לבין.
משמעות ההבדלים היא קריטית לשם תכנון, תמחור וקביעת היקף המשרה של רכז הקורס, שצריך ללוות את הקורס לכל אורכו.
 אנא הבהרתכם  
	יש לתקן : מינימום משך המפגש יהיה  3 שעות ולא יעלה על 8 שעות.
משך המפגש בכל קורס יתואם עם מרכז הפיסגה.


















	בכבוד רב,
	אורנה מיטמיגר
                           	מנהלת אגף רכש מכרזים והתקשרויות

